**Crynodeb o gynllun strategol y Panel Defnyddwyr Cyfathrebiadau a’r Pwyllgor Cynghori ar Bobl Hŷn a Phobl Anabl ar gyfer 2024-2027, o’r enw “Symud ymlaen, gan adael neb ar ôl.” ​**

**Cyflwyniad:** Nod y Panel Defnyddwyr Cyfathrebiadau yw hyrwyddo tegwch a chyfle yn y sector cyfathrebiadau, gan ganolbwyntio ar rymuso defnyddwyr a dinasyddion a lliniaru niwed. Mae’r cynllun strategol yn seiliedig ar fewnbwn rhanddeiliaid, canfyddiadau ymchwil, a materion sy’n dod i’r amlwg. ​

**Ein Cenhadaeth a’n Prif Flaenoriaethau:** Ein cenhadaeth yw cynrychioli lleisiau dinasyddion a defnyddwyr, yn enwedig y rheini sy’n agored i niwed, yn arferion y sector cyfathrebiadau ac wrth ddatblygu polisïau. Ein prif flaenoriaethau ar gyfer y tair blynedd nesaf yw:

* 1. Cysylltedd
  2. Fforddiadwyedd
  3. Hygyrchedd
  4. Ymddiriedaeth a Dibynadwyedd

**Pwy Ydym Ni:** Mae’r Panel Defnyddwyr Cyfathrebiadau a’r Pwyllgor Cynghori ar Bobl Hŷn a Phobl Anabl yn gyrff statudol sy’n rhoi gwybodaeth am ddefnyddwyr i Ofcom, llywodraethau a’r diwydiant cyfathrebu. Mae’r aelodau’n Gyfarwyddwyr Anweithredol a benodir gan yr Ysgrifennydd Gwladol, gyda chefnogaeth Tîm Gweithredol bach o Ofcom. Mae’r aelodau’n perthyn i’r naill gorff a’r llall – y Panel Defnyddwyr Cyfathrebiadau a’r Pwyllgor Cynghori ar Bobl Hŷn a Phobl Anabl.

**Gweledigaeth Strategol:** “Ar draws y DU, mae gwasanaethau cyfathrebu’n cael eu darparu fel hawl ddynol sylfaenol heb neb yn cael ei adael ar ôl.” ​

**Sut rydym yn gweithio:** Rydym yn ymdrin ag amrywiaeth eang o faterion, gan gynnwys telegyfathrebiadau, diogelwch ar-lein, gwasanaethau post, a chynhwysiant digidol. Rydym yn dylanwadu ar ddatblygiad polisi drwy gyngor arbenigol, ymchwil gadarn, ac ymgysylltu â rhanddeiliaid. ​

**Cynllun Gwaith:** Mae ein cynllun strategol yn hyblyg i addasu i’r sector sy’n esblygu. Rydym yn canolbwyntio ar faterion fel tariffau cymdeithasol, tlodi digidol, mynediad at wasanaethau mewn mannau gwledig ac anghysbell, a chadernid rhwydweithiau. ​

**Ymgysylltu â Rhanddeiliaid:** Rydym yn cydweithio â chyrff defnyddwyr, academyddion, diwydiant, Ofcom a llywodraethau. Mae ein mecanweithiau ymgysylltu’n cynnwys Hybiau Rhanddeiliaid Cenedlaethol, Pwyllgorau Cynghori Cenedlaethol Ofcom, a chyfarfodydd panel misol. ​

**Ymchwil a Gwybodaeth:** Rydym yn comisiynu ymchwil defnyddwyr i ddylanwadu ar bolisi ac arferion, gan ganolbwyntio ar grwpiau nad ydynt yn cael eu gwasanaethu’n ddigonol. Bydd yr ymchwil sydd ar y gweill yn ystyried effaith cyfnodau segur rhwydweithiau a phrofiad defnyddwyr o Ddulliau Amgen o Ddatrys Anghydfod. Cyhoeddir ein hymchwil yn ‘Ein Cyhoeddiadau’ yn [www.communicationsconsumerpanel.org.uk](http://www.communicationsconsumerpanel.org.uk)

**Prif Flaenoriaethau a Materion Penodol:** ​

* 1. **Fforddiadwyedd:** Tariffau cymdeithasol, bwlch digidol, casglu dyledion, sefydlogi’r farchnad, a pha mor hawdd yw newid. ​
  2. **Hygyrchedd:** Cymorth i’r boblogaeth sy’n heneiddio, mynediad ardaloedd gwledig at wasanaethau, dylunio cynhwysol, a chanlyniadau cyfartal. ​
  3. **Cysylltedd:** Mynediad cyffredinol, cysylltedd gwledig, diffodd 2G/3G, a mynediad at wasanaethau brys. ​
  4. **Ymddiriedaeth a Dibynadwyedd:** Cyfathrebu ynghylch newidiadau yn y diwydiant, cadernid rhwydweithiau, a diogelwch ar-lein. ​

**Casgliad:** Rydym yn edrych ymlaen at ymgysylltu’n barhaus â’n rhanddeiliaid gwerthfawr a byddwn yn parhau i wrando ar leisiau’r rheini sy’n llai tebygol o gael eu clywed ac sy’n fwy agored i niwed – gan addasu ein ffocws i fynd i’r afael â phryderon sy’n dod i’r amlwg gan ddefnyddwyr, dinasyddion a microfusnesau. ​

I gael rhagor o wybodaeth fanwl, ac i dynnu sylw at unrhyw faterion sy’n effeithio ar ddefnyddwyr, dinasyddion a/neu ficrofusnesau yn sector cyfathrebiadau’r DU, cysylltwch â ni’n uniongyrchol drwy anfon e-bost at [contact@communicationsconsumerpanel.org.uk](mailto:contact@communicationsconsumerpanel.org.uk)

